ภาคเหนือค่าฝุ่นลดลง โดยเฉพาะจังหวัดเชียงใหม่และเชียงราย หลังพบจุดความร้อน (Hotspot) ในเมียนมาและลาวลดลง
ภาคเหนือค่าฝุ่นลดลง โดยเฉพาะจังหวัดเชียงใหม่และเชียงราย หลังพบจุดความร้อน (Hotspot) ในเมียนมาและลาวลดลงนายประลอง ดำรงค์ไทย อธิบดีกรมควบคุมมลพิษ (คพ.) กล่าวว่า จากการติดตามตรวจสอบสถานการณ์หมอกควันภาคเหนือ 17 จังหวัดวันนี้ 7 เมษายน 2563 คุณภาพอากาศมีปริมาณฝุ่นละอองขนาดไม่เกิน 2.5 ไมครอน (PM2.5) ตรวจวัดได้ระหว่าง 27 - 175 ไมโครกรัมต่อลูกบาศก์เมตร และค่าฝุ่นละออง ขนาดไม่เกิน 10 ไมครอน (PM 10) ตรวจวัดได้ระหว่าง 62 - 193 ไมโครกรัมต่อลูกบาศก์เมตร  ภาพรวมแนวโน้มค่าฝุ่นละอองลดลงจากเมื่อวานนี้ 6 เมษายน 2563 หลังพบจุดความร้อน (Hotspot) ลดลงทั้งในประเทศและนอกประเทศ โดยค่าฝุ่น PM 2.5 และ PM 10 ยังอยู่ในระดับสีแดง 10 พื้นที่ คือ ต.เวียงพางคำ อ.แม่สาย จ.เชียงราย , ต.เมืองคอง อ.เชียงดาว จ.เชียงใหม่ , ต.เวียง อ.เมือง จ.เชียงราย , ต.ห้วยโก๋น อ.เฉลิมพระเกียรติ จ.น่าน , ต.ช้างเผือก อ.เมือง จ.เชียงใหม่ , ต.ศรีภูมิ อ.เมือง จ.เชียงใหม่ , ประตูท่าแพ อ.เมือง จ.เชียงใหม่ , ต.สุเทพ อ.เมือง จ.เชียงใหม่ , ต.บ้านต๋อม อ.เมือง จ.พะเยา และต.จองคำ อ.เมือง จ.แม่ฮ่องสอน แล้วยังพบมีค่าฝุ่นอยู่ในระดับสีส้มอีก 11 พื้นที่ เนื่องจากมีลมช่วยให้การระบายฝุ่นละอองได้และมีฝนฟ้าคะนองบางพื้นที่ ประกอบกับ จุดความร้อน (Hotspot) ในเมียนมาและลาวลดลงจากมาตรการความร่วมมือของประเทศอนุภูมิภาคแม่โขงขณะนี้ กระทรวงทรัพยากรธรรมชาติและสิ่งแวดล้อม ได้เน้นการบังคับใช้กฎหมายอย่างจริงจังเกี่ยวกับการหาตัวผู้กระทำผิด เร่งรัดการติดตามคดี หากจับตัวผู้กระทำผิดได้ต้องเร่งส่งฟ้องและดำเนินคดีทันที โดยเจ้าหน้าที่ทุกคนปฏิบัติหน้าที่อย่างเต็มที่และจัดเวรยามเฝ้าระวังตลอดทั้งคืน เพื่อป้องกันไม่ให้ไฟป่ากลับมาลุกไหม้อีกครั้ง